กฎกระทรวง ฉบับที่ 12 (พ.ศ. 2490) ว่าด้วยการขออนุญาตและจดทะเบียนผู้มีอาชีพในการประมงการค้าสินค้าสัตว์น้ำ ผลิตภัณฑ์สัตว์น้ำ และอุตสาหกรรมสัตว์น้ำ ออกตามความในพระราชบัญญัติการประมง พ.ศ. 2490
กฎกระทรวง
กฎกระทรวง
ฉะบับที่ ๑๒ (พ.ศ.
๒๔๙๐)
ว่าด้วยการขออนุญาตและจดทะเบียนผู้มีอาชีพในการประมง
การค้าสินค้าสัตว์น้ำ
ผลิตภัณฑ์สัตว์น้ำ และอุตสาหกรรม
สัตว์น้ำ ออกตามความในพระราชบัญญัติการประมง
พ.ศ. ๒๔๙๐[๑]
 

อาศัยอำนาจตามความในมาตรา ๕ แห่งพระราชบัญญัติการประมง พ.ศ.
๒๔๙๐รัฐมนตรีว่าการกระทรวงเกษตราธิการออกกฎกระทรวงไว้ ดังต่อไปนี้

การขออนุญาตและการจดทะเบียนผู้มีอาชีพในการประมง
 

ข้อ ๑. ผู้ใดประกอบอาชีพอยู่แล้วในวันใช้พระราชบัญญัติการประมง
พ.ศ. ๒๔๙๐ ก็ดี หรือมีความประสงค์จะประกอบอาชีพก็ดี
ถ้าเป็นอาชีพที่ระบุไว้ในพระราชกฤษฎีกากำหนดให้ผู้มีอาชีพในการประมง
การค้าสินค้าสัตว์น้ำ ผลิตภัณฑ์สัตว์น้ำ และอุตสาหกรรมสัตว์น้ำ มาจดทะเบียนตามพระราชบัญญัติการประมง
พ.ศ. ๒๔๙๐ พ.ศ. ๒๔๙๐ ให้ผู้นั้นยื่นคำขออนุญาตและจดทะเบียน (คำขอ ๖)
ท้ายกฎกระทรวงนี้
๑. สำหรับจังหวัดพระนครและจังหวัดธนบุรี ให้ยื่นต่อพนักงานเจ้าหน้าที่
ณ กรมการประมง
๒. สำหรับจังหวัดอื่น ให้ยื่นต่อพนักงานเจ้าหน้าที่ ณ
ที่ว่าการอำเภอท้องที่

ข้อ ๒. เมื่อพนักงานเจ้าหน้าที่ได้รับคำขอตามข้อ ๑
แล้ว ก็ให้พิจารณาคำขอนั้น ถ้าสมควรอนุญาตก็ให้เรียกเก็บค่าธรรมเนียมตามอัตราที่กำหนดในกฎกระทรวงและดำเนินการจดทะเบียนออกใบอนุญาตตามแบบพิมพ์
(อนุญาต ๖) ท้ายกฎกระทรวงนี้

ข้อ ๓. ใบอนุญาตที่ออกให้ตามข้อ ๒ ทุกฉบับ
ให้อธิบดีกรมการประมง นายอำเภอ หรือปลัดอำเภอประจำกิ่งอำเภอ หรือผู้ทำการแทน แล้วแต่กรณี
เป็นผู้ลงลายมือชื่ออนุญาต


ให้ไว้ ณ วันที่ ๑๔ เมษายน พ.ศ. ๒๔๙๐
จรูญ สืบแสง
รัฐมนตรีว่าการกระทรวงเกษตราธิการ
[เอกสารแนบท้าย]

๑. คำขออนุญาตและจดทะเบียนประกอบอาชีพในการประมง
การค้าสินค้าสัตว์น้ำ ผลิตภัณฑ์สัตว์น้ำ หรืออุตสาหกรรมสัตว์น้ำ (คำขอ ๖)
๒. ใบอนุญาตให้ประกอบอาชีพในการประมง การค้าสินค้าสัตว์น้ำ
ผลิตภัณฑ์สัตว์น้ำ หรืออุตสาหกรรมสัตว์น้ำ (อนุญาต ๖)

(ดูข้อมูลจากภาพกฎหมาย)


















จุฑามาศ/ปรับปรุง
๑๐ สิงหาคม ๒๕๕๘










[๑] ราชกิจจานุเบกษา
เล่ม ๖๔/ตอนที่ ๑๗/ฉบับพิเศษ หน้า ๔๗/๑๔ เมษายน ๒๔๙๐